Niels Hansen Jacobsen

Niels Hansen Jacobsen (1861–1941) var en dansk billedhugger og keramiker. 

 Liv og virke 

Han ble født i Vejen, utdannet på Kunstakademiet i København og debuterte på Charlottenborg. I nesten ti år bodde Hansen Jacobsen i Paris, hvor han stilte ut sine skulpturer og ble påvirket av symbolismen. 

En stor del av Hansen Jacobsens arbeider er utstilt på Vejen Kunstmuseum.

Hansen Jacobsen mottok Thorvaldsenmedaljen i 1936.

 Verker (utvalg) 

 Trold, der vejrer Kristenblod 
Et av hans verk var den den gang kontroversielle skulptur En Trold, der vejrer Kristenblod. Jacobsen stilte ut en gipsmodell av dette motivet i 1897, og i  1901 bestilte bryggerieieren Carl Jacobsen en stor bronseskulptur med dette motivet fra billedhuggeren Hansen Jacobsen; skulpturen skulle settes opp foran Jesuskirken som var under bygging. Bryggerieieren var eier av og direktør for Ny Carlsberg-bryggeriet. Gjennom Ny Carlsberg-fondet ble han en av Danmarks viktigste kunstmesener. Han var den som bekostet kirkebygget, som i ettertid tjener som et mausoleum for Carl Jacobsen og hans familie.

Skulpturens symbolikk kombinert med at trollet som var hovedfiguren rakte en klo ut mot kirken og Jerichaus krusifiks, ble for meget for Valbyboerne, og skulpturen ble siden flyttet til Ny Carlsberg Glyptoteks have.

Siden 1923 er en kopi oppstilt som en del av Troldespringvandet foran Vejen Kunstmuseum. Den ses også foran Kristuskirken i Valby, kjøpt av brygger J.C. Jacobsen og oppstilt i 1903.

I forbindelse med Ny Carlsbergfondets hundreårsjubileum i 2002 ønsket menighetsrådet i Vejen å få skulpturen tilbake, men fondets styre avslo anmodningen. I stedet ble en kopi satt opp ved Jesuskirken.Trold vejrer kristent blod, jesuskirken.dk 
Et troll inngikk i Vejens kommunevåpen frem til regionreformen i 2007. 

 Bildegalleri 

 Referanser 

 Eksterne lenker 
 Vejen kunstmuseum


Kategori:Danske billedhuggere
Kategori:Mottakere av Eckersbergmedaljen
Kategori:Mottakere av Thorvaldsenmedaljen
Kategori:Personer fra Vejen